b'\n_START_ARTICLE_\nEvrazijski prekop\n_START_PARAGRAPH_\nEvrazijski prekop (rusko \xd0\x9a\xd0\xb0\xd0\xbd\xd0\xb0\xd0\xbb "\xd0\x95\xd0\xb2\xd1\x80\xd0\xb0\xd0\xb7\xd0\xb8\xd1\x8f", Kanal "Evrazija") je predlagani 700 kilometrov dolg prekop, ki bi povezal Kaspijsko jezero preko Azovskega morja s \xc4\x8crnim morjem po Kumsko-Mani\xc4\x8dki depresiji. Na tem obmo\xc4\x8dju se nahaja veriga jezer in irigacijski kanal Kuma-Mani\xc4\x8d._NEWLINE_Prekop naj bi zgradili v najni\xc5\xbejih to\xc4\x8dkah Kuma-Mani\xc4\x8dke depresije. Prekop bi skraj\xc5\xa1al vodno pot v primerjavi z obstoje\xc4\x8dim prekopom Volga-Don in bi potreboval manj zapornic._NEWLINE_Na najvi\xc5\xa1ji to\xc4\x8dki je nadmorska vi\xc5\xa1ina samo 27 metrov nad Azovskim morjem in 54 nad Kaspijskim jezerom. Po predlogu "GIDROTEKHEXPERTIZA" naj bi zgradili 3-4 nizkovi\xc5\xa1inske zapornice na zahodni strani in \xc5\xa1est nizkovi\xc5\xa1inskih zapornic na vzhodni strani. Tako bi zmanj\xc5\xa1ali potrebo po ekskavaciji in potrebo po vodi, ki je ocenjena na 1,5 km\xc2\xb3_NEWLINE_Na kanalu Volga-don se uporablja 13 zapornic.'